         OSNOVNA ŠKOLA DIVŠIĆI
Divšići 5, 52206 Marčana
e-mail: ured@os-divsici.skole.hr
KLASA: 112-02/26-04/03  
URBROJ: 2168-6-26-1
Divšići, 6. srpnja 2026.

U sklopu projekta ''MOZAIK 7'', koji se provodi u okviru instrumenta ''Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno–obrazovnim ustanovama, faza VII'' temeljem Poziva SF.2.4.06.06 Europskog socijalnog fonda plus u sklopu Operativnog programa Učinkoviti ljudski potencijali 2021. – 2027. 

Osnovna škola Divšići kao partner u projektu raspisuje

JAVNI POZIV 
za zapošljavanje pomoćnika u nastavi za učenike s teškoćama u razvoju

Radno mjesto: POMOĆNIK/POMOĆNICA U NASTAVI
Broj traženih osoba: 5
Mjesto rada: Divšići

	R.br.
	Naziv škole i sjedište
	Razred 2026./2027.
	Radno mjesto
	Sati tjedno

	1.
	Osnovna škola Divšići, Divšići 5, 52206 Marčana
	5
	PUN
	35

	2.
	Osnovna škola Divšići, Divšići 5, 52206 Marčana
	6
	PUN
	35

	3.
	Osnovna škola Divšići, Divšići 5, 52206 Marčana
	6 (PRO)
	PUN
	30

	4.
	Osnovna škola Divšići, Divšići 5, 52206 Marčana
	7
	PUN
	35

	5.
	Osnovna škola Divšići, Divšići 5, 52206 Marčana
	7
	PUN
	35



· VRSTA UGOVORA: Ugovor o radu na određeno vrijeme do završetka školske godine 2026./2027.
· UVJETI:
· završeno najmanje četverogodišnje srednjoškolsko obrazovanje
· završen Program obrazovanja za stjecanje djelomične kvalifikacije pomoćnik u nastavi, u skladu s novim propisima, na temelju SZ i SK upisanih u Registar HKO
· PUN ne smije biti roditelj/skrbnik niti drugi član uže obitelji učenika kojem/kojima se pruža potpora 
· PUN ne smije biti osoba protiv koje se vodi kazneni postupak ili koja je pravomoćno osuđena za kaznena djela koja predstavljaju zapreku za zasnivanje radnog odnosa.

OPIS POSLOVA:
Poslovi pomoćnika u nastavi (PUN) realiziraju se tijekom boravka učenika ili skupine učenika u školi i izvanučioničkim aktivnostima koje su sastavni dio kurikuluma i godišnjeg plana i programa škole. Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu te poslovi specifični za funkcioniranje pojedinih učenika ili skupine učenika.

S kandidatom/kandidatkinjom izabranom za PUN za učenike s teškoćama u razvoju sklopit će se pisani Ugovor o radu za školsku godinu 2026./2027. kojim će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, mail adresu, broj telefona i mobitela) te sve tražene priloge.

Uz vlastoručno potpisanu prijavu kandidat/kandidatkinja dužni su priložiti sljedeće dokumente u izvorniku ili preslici:
· životopis,
· dokaz o odgovarajućem stupnju obrazovanja (presliku isprave ili potvrdu o stečenoj stručnoj spremi),
· dokaz o državljanstvu, 
· uvjerenje da nije pod istragom i da se protiv kandidata ne vodi kazneni postupak glede postojanja zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, s naznakom roka izdavanja, ne starije od 30 dana od raspisivanja javnog poziva,
· dokaz o završenom Programu obrazovanja za stjecanje djelomične kvalifikacije pomoćnik u nastavi (preslika javne isprave),
· dokaz o radnom stažu (elektronički zapis radne knjižice Hrvatskog zavoda za mirovinsko osiguranje) ne starije od 30 dana,
· dokazi o pravu prednosti pri zapošljavanju, ukoliko ostvaruju takva prava.

Osobe koje ostvaruju pravo prednosti pri zapošljavanju dužne su uz prijavu na javni poziv priložiti dokaze o ispunjavanju traženih uvjeta, potvrdu o priznanju statusa iz kojeg je vidljivo navedeno pravo prednosti i dokaz da su nezaposlene.

Kandidat/kinja koji/a ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21), članku 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), te članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20), dužan/a se u prijavi na javni poziv pozvati na to pravo, te ima prednost u odnosu na ostale kandidate samo pod jednakim uvjetima.
Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21) uz prijavu na javni poziv dužan/a je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf
Kandidat/kinja koji/a se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ 84/21) uz prijavu na javni poziv dužan/a je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf
Kandidat/kinja koji/a se poziva na pravo prednosti pri zapošljavanju, sukladno čl. 48.f Zakona o zaštiti vojnih i civilnih invalida rata („Narodne novine“, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03,148/13 i 98/19), uz prijavu na javni poziv dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14 i 39/18), uz prijavu na javni poziv dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.
Odabir kandidata će se provesti sukladno Uputama za prijavitelje Poziva broj SF.2.4.06.06

Preslike traženih isprava ne moraju biti ovjerene, a kandidati su prije sklapanja pisanog ugovora dužni dostaviti na uvid izvornik isprava.

Nepravodobne i nepotpune prijave neće biti razmatrane.

Rok za podnošenje pisanih prijava s dokazima o ispunjavanju uvjeta iz Javnog poziva počinje teći od 6.7.2026. te moraju biti zaprimljene najkasnije do 14.7.2026. godine na adresi Škole u koju se kandidat prijavljuje s naznakom „Javni poziv za obavljanje poslova pomoćnika u nastavi za učenike s teškoćama u razvoju“.
Javni poziv objavljen je dana: 6.7.2026. godine.

[bookmark: _GoBack]Osobe koje se prijave na Poziv podnošenjem prijave daju svoju suglasnost Osnovnoj školi Divšići da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja i objave na svojim internetskim stranicama i/ili oglasnoj ploči. Informacije o svojim pravima i načinu postupanja s osobnim podacima osobe mogu vidjeti na linku škole https://os-divsici.skole.hr

Radni odnos sa Školom zasnovat će se nakon provedenog postupka odabira kandidata.

Rezultati javnog poziva bit će objavljeni na web stranici škole https://os-divsici.skole.hr/ te se time smatra da su svi kandidati obaviješteni na isti način i u istom roku.
Kandidate koji se pozivaju na pravo prednosti pri zapošljavanju prema posebnim propisima izvješćuje se pisanom preporučenom poštanskom pošiljkom s povratnicom.



Ravnateljica:
Emilijana Fabijančić, prof.







